stanford-oval/wikipedia huggingface dataset:
נירבאטור
לקריאה נוספת

נירבאטור בפנקס הקהילות הונגריה, עמוד 383–384
נ'יר באטור, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 269–270. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירבאטור |
| --- | --- | --- |
| יישובים | נירבאטור • באטורליגט • אנצ'נץ' • קישלטה • מאריאפוץ' • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירלוגוש • נירמיהאידי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם |  |
| --- | --- |
בקרת זהויות :  NLI: 987007562123405171  LCCN: n82273916  MusicBrainz: 90412925-5a97-4567-8145-0ca42be31e94  NKC: ge1101065  VIAF: 159479177   WorldCat (עם VIAF): 159479177 
נירבאטור, תצלום אוויר – כנסייה ומנזר מינוריטי
צילום אוויר של הכנסייה הקלוויניסטית ומגדל הפעמונים
נירבאטור, טירת באטורי מהאוויר
כנסייה רפורמית ומגדל פעמונים
כנסיית מינוריט ותצלום אוויר של מנזר
סנגל הצרפתית

| --- | --- |
דגל

 
 ממשל
 עיר בירה:  סן-לואי
 גאוגרפיה
 יבשת:  אפריקה 
 היסטוריה
 הקמה:   
 הקמה:  1626 1779 1817
 פירוק:   
 פירוק:  1758 1809 1959
 ישות יורשת:   הפדרציה של מאלי
 
סנגל הצרפתית הייתה מושבה צרפתית באפריקה, ששכנה באזור נהר סנגל, והייתה המושבה הוותיקה ביותר של צרפת באפריקה. בשנת 1946 הצטרפה המושבה לאיחוד הצרפתי, ובשנת 1959 היא התמזגה עם סודאן הצרפתית ליצירת הפדרציה של מאלי, שקיבלה עצמאות בשנת 1960.
היסטוריה

בשנת 1624 סוחרים צרפתים, מדייפ ורואן ייסדו את Compagnie Normande, שהייתה אחראית לניצול סנגל וגמביה. בשנת 1634, הפכה החברה ל- Compagnie du Cap-Vert וקיבלה את המונופול של סחר העבדים. בשנת 1659, נוסדה סן-לואי, ובשנת 1664 הועברו הנחלות ל-Compagnie des Indes occidentales, שהוקמה על ידי ז'אן בטיסט קולבר.
בשנת 1677 במהלך מלחמת הולנד–צרפת, השייטת בפיקודו של אדמירל ד'אסטר הרסה את המבצרים ההולנדים שהוקמו באי גורה. ז'אן דו קאס, הקפטן של דייפ שפיקד על שייטת Baleine, ניצל את ההזדמנות כדי להרחיב את השליטה הצרפתית על חופי סנגל והקים מבצרים ב-Rufisque‏, Portudal ו-Joal, על ידי דיכוי המרידות של מלכים אפריקאים שתוחזקו על ידי ההולנדים, מה שהביא להקמת המושבה הצרפתית הראשונה בסנגל. ז'אן דו קאס תפס והרס את המבצר ההולנדי של ארגוין בשנת 1678, לפני חתימת אמנת ניימכן. במהלך מסע זה חדר דו קאס עמוק מספיק לנהר גמביה באוקטובר 1678. בשנת 1679 חברת סנגל השיגה את הזכות לסחור בין קאפ בלאן לגמביה, והקימה עמדת מסחר בפתח הנהר באלברדה. האי גורי שימש אז כבסיס לסחר העבדים.
בשנת 1758, האנגלים גירשו את הצרפתים מסנגל. הם לא חזרו לסן-לואי עד 1779. בשנת 1809 שוב השתלטו האנגלים על המושבה, והיא הוחזרה לצרפת בשנת 1814.
ב-1 בנובמבר 1854 הוקמה את המושבה גורי ובנותיה, מושבה נבדלת מזו של סנגל. היא כללה, בנוסף לאי גורי, את שפכי הנהרות הדרומיים, חוף הזהב וגבון. הוחלט לצרף מחדש את גורי לסנגל בשנת 1859. בשנת 1890 המושבה הגיעה כמעט לגבולותיה הסופיים.
בשנת 1895, סנגל צורפה למערב אפריקה הצרפתית. היא נשארה מושבה עד 1946, אז הפכה לטריטוריה מעבר לים של סנגל. בשנת 1958, היא הפכה לרפובליקה אוטונומית בתוך הקהילה הצרפתית. באפריל 1959, סנגל הפעה לחברה בפדרציה של מאלי שזכתה לעצמאות ביוני 1960. סנגל התנתקה באוגוסט 1960 והפכה לרפובליקה הנוכחית של סנגל.
| --- | --- |
בקרת זהויות :  BnF: cb15290402v (data)  VIAF: 3803157040169367040007   WorldCat (עם VIAF): 3803157040169367040007
סגן מושל (ארצות הברית)

מדינות בהן סגן מושל רפובליקני
  מדינות בהן סגן מושל דמוקרטי
  מדינות בהן התפקיד אינו קיים
סגן מושל (באנגלית: Lieutenant governor) היא משרה הקיימת ב-45 מתוך 50 מדינות ארצות הברית. בשתיים מתוך 45 מדינות אלו, יושב ראש הבית העליון של בית המחוקקים של המדינות הללו משמש בתפקיד סגן המושל. ברוב המקרים, סגן המושל הוא איש הממשל השני בחשיבותו במדינה לאחר המושל והוא זה שממלא את מקומו של המושל כאשר זה נעדר מהמדינה או לא מסוגל באופן זמני למלא את תפקידו. במקרה בו המושל מת, מתפטר, או מודח מתפקידו, הופך בדרך כלל סגן המושל למושל החדש.
בחירה

ב-25 מדינות, המושל וסגן המושל נבחרים באותו פתק הצבעה, ובכך מובטח ששניהם יגיעו מאותה מפלגה פוליטית. ב-18 מדינות נוספות, נבחרים השניים בפתקי הצבעה נפרדים, כך שהם עשויים לייצג מפלגות שונות. סגן המושל משמש לעיתים קרובות כיושב ראש הבית העליון של בית המחוקקים של המדינה, בדומה לסגן נשיא ארצות הברית המשמש כנשיא הסנאט של ארצות הברית. מבין שבע המדינות הנותרות, בשתיים מתוכן ממלא את התפקיד נשיא הסנאט של המדינה. בטנסי, תוארו המלא של יושב ראש הסנאט הוא "סגן המושל ויושב ראש הסנאט". בווירג'יניה המערבית, מיועד תפקיד סגן המושל לנשיא הסנאט. להוציא את ארקנסו, קליפורניה, ג'ורג'יה, איידהו, טנסי, טקסס, וירג'יניה, וושינגטון ווירג'יניה המערבית, בכל מדינה כיהנה בזמן כל שהוא אישה כסגנית המושל, אף על פי שלזמן קצר כיהנה מונה פסקוויל כסגנית מושל קליפורניה בין אבל מלדונדו לבין ג'ון גרמנדי.
במיין ובניו המפשייר, ממלא יושב ראש הסנאט של המדינה את מקום המושל כאשר משרתו של זה מתפנה (בדומה למצב בישראל, בה יו"ר הכנסת מכהן כממלא מקום נשיא המדינה). באריזונה, באורגון ובוויומינג, הופך מזכיר המדינה למושל עם התפנות משרתו של זה האחרון.
באזורים המבודדים, סמואה האמריקאית, גואם, איי מריאנה הצפוניים ואיי הבתולה של ארצות הברית, קיימת משרת סגן מושל.
בפוארטו ריקו, הופך מזכיר המדינה למושל עם התפנות משרת המושל, אף על פי שראש הסגל (Chief of Staff) נחשב לנושא המשרה החשוב ביותר לאחר המושל.
תפקידים

סגני המושלים הם אנשי הממשל היחידים שלהם תפקידים וסמכויות בשתי זרועות של הממשל: הרשות המבצעת והרשות המחוקקת. יותר ממחצית סגני המושלים בארצות הברית משמשים כיושבי הראש של הסנאט של מדינותיהם. רבים מהם נוהגים להוביל יוזמות חקיקה, רבים מהם משמשים בתפקידים שונים במדינותיהם ובוושינגטון די. סי.. חלק מסגני המושלים חברים בקבינט המדינה. אחרים מחזיקים בידיהם מגוון של תיקים ממשלתיים ותחומי אחריות. במדינות רבות, תפקידי סגן המושל הורחבו באמצעות חקיקה כדי שהם יהיו חלק מוועדות המדינה וצוותי המשימה שלה.
מאחר שבאלסקה, בהוואי וביוטה לא קיים תפקיד מזכיר המדינה, מבצע סגן המושל במדינות אלו את תפקידו של זה. בניו ג'רזי חייב המושל למנות סגן מושל כדי שיעמוד בראש הקבינט. סגן מושל טקסס לוקח חלק פעיל כיושב ראש סנאט המדינה ולעיתים רואים בו כדמות בעלת עוצמה רבה יותר בהשוואה למושל.
ביקורת

על קיומה של משרת סגן המושל נמתחת לעיתים קרובות ביקורת בשל העדר התפקידים והסמכויות שלה והיא מתוארת על ידי גורמים פוליטיים כ"התעורר, עיין בעיתון, בדוק אם המושל מת, אם לא, חזור לישון". בבחירות לתפקיד סגן מושל רוד איילנד שהתקיימו ב-2010, גרף 40% מקולות המצביעים מועמד לתפקיד בשם בוב הילי שהתמודד לתפקיד שבע פעמים. שאיפתו הנצחית של הילי הייתה לבטל את משרת סגן המושל והוא צוטט באומרו: "אם תפתח את המילון בערך 'משרה מדומה' (Sinecure), תראה שם את תמונתו של סגן מושל רוד איילנד".
ניו ג'רזי

בנובמבר 2005 אישר ציבור הבוחרים בניו ג'רזי את התיקון החוקתי שעל פיו נוצרה משרד סגן המושל במדינה, תיקון שנכנס לתוקף החל מהבחירות שהתקיימו במדינה ב-2009. סגן המושל הראשון נכנס לתפקידו בינואר 2010.
ההחלטה על יצירת תפקיד סגן המושל בניו ג'רזי התקבלה כתגובה לנסיבות הבלתי רגילות בתקופת הבחירות למושל המדינה שהתקיימו ב-2001. באותה עת שימש נשיא הסנאט, דונלד דיפרנססקו כמושל בפועל בעקבות התפטרותה של המושלת, כריסטין טוד וייטמן מוקדם יותר באותה שנה. תוקף כהונתו של דיפרנססקו כנשיא הסנאט פקע שבוע לפני כניסתו של המושל הנבחר לתפקידו בינואר 2002 ומצב זה הצריך מהלך מיוחד שבו מנהיגי המפלגות של הסנאט הנכנס מילאו על פי תור את תפקיד המושל בפועל (כל אחד מהם כיהן במשך ימים אחדים) עד להשבעתו של המושל החדש, ג'ים מקגריווי. בסך הכל כיהנו באותה שנה חמישה אנשים בתפקיד מושל ניו ג'רזי.
הערות שוליים

↑  Ann Richards and Bob Bullock, Who Runs Texas?, The Texas Observer,
↑  Marinucci, Carla (January 22, 2011). "Gavin Newsom faces political challenges in new job". The San Francisco Chronicle
↑  Ted Nesi, Cool Moose Bob Healey makes the NYT, Onpolitix, Dec 6, 2010
שיטות בחירת סגן המושל במדינות השונות:
  בחירה באותו פתק הצבעה (Same ticket)
  בחירה באותו פתק הצבעה בבחירות הכלליות, בחירה נפרדת בבחירות המקדימות
  בחירות נפרדות
  בחירה על ידי הסנאט של המדינה
  לא קיימת משרת סגן מושל
סוכנות הביון הפדרלית של ארגנטינה

| --- | --- |
סמל הסוכנות, 2016

 
 סמל הסוכנות בשנים 2015 - 2016
 מידע כללי
 מדינה:  ארגנטינה 
 תחום שיפוט:  ארגנטינה ארגנטינה
 סוכנות אם:  נשיאות ארגנטינה
 תאריך הקמה:  5 במרץ 2015
 סוכנות קודמת:  SIDE
 תאריך פירוק:  15 ביולי 2024
 סוכנות מחליפה:  SIDE
 מטה מרכזי:  בואנוס איירס, ארגנטינה
 עובדים:  2,000
 תקציב:  800 מיליון פסו ארגנטינאי
 http://afi.gob.ar
 קואורדינטות:  34°36′25″S 58°22′14″W﻿ / ﻿34.607°S 58.3706°W﻿ / -34.607; -58.3706
 he
 
סוכנות הביון הפדרלית של ארגנטינה (בספרדית: Agencia Federal de Inteligencia, בראשי תיבות: AFI), הייתה סוכנות ביון קצרת יומין בארגנטינה שהייתה אחראית לאיסוף מודיעין בנוגע לביטחון הלאומי והאינטרסים הלאומיים של הרפובליקה של ארגנטינה משנת 2015 ועד 2024, עת פורקה והוחלפה במזכירות המודיעין הממלכתית.
הסוכנות עסקה גם באיסוף מודיעין פלילי ומנכ"ל הסוכנות עמד גם בראש קהילת המודיעין הארגנטינאית. זו הייתה סוכנות הביון החשובה במדינה עם בסיסים ותחנות משלה ברחבי העולם והייתה כפופה לנשיאות המדינה.
היסטוריה

בינואר 2015 הודיעה נשיאת המדינה כריסטינה פרננדס דה קירשנר כי בכוונתה לקדם חקיקה שתפרק את מזכירות המודיעין ותקים במקומה סוכנות נפרדת תחת השם "סוכנות הביון הפדרלית", עקב פרשת הירצחו של התובע הפדרלי, אלברטו ניסמן. במרץ 2015 סוכנות הביון הפדרלית הוקמה באופן רשמי לאחר שמזכירות המודיעין פורקה באופן סופי. ביולי 2024 סוכנות הביון הפדרלית פורקה והוחלפה במזכירות המודיעין שהוקמה מחדש כ"מזכירות המודיעין הממלכתית".
מנהלי סוכנות הביון

| מס' | שם | תקופת כהונה |
| --- | --- | --- |
| 1 | אוסקר פרילי | 5 במרץ - 10 בדצמבר 2015 |
| 2 | גוסטבו אריבס | 10 בדצמבר 2015 - 10 בדצמבר 2019 |
| 3 | כריסטינה קאאמניו | 23 בדצמבר 2019 - 6 ביוני 2022 |
| 4 | אגוסטין רוסי | יוני 2022 - 15 בפברואר 2023 |
| 5 | אנה קלרה אלברדי | פברואר 2023 - 12 בדצמבר 2023 |
| 6 | סילבסטרה סיבורי | 12 בדצמבר 2023 - 27 במאי 2024 |
| 7 | סרחיו נייפרט | 6 ביוני 2024 - 15 ביולי 2024 |
הערות שוליים

↑  La nueva secretaría de inteligencia ya consumió el 20% de su presupuesto.
↑  Argentina to dissolve intelligence body after prosecutor death
סמנטוריים

| סמנטוריים |
| --- | --- |
 איור של פוטמותריום
תקופה
סוף אוליגוקן-סוף מיוקן 24–7.25 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמנטוריים
שם מדעי
 Semantoridae

סמנטוריים (שם מדעי: Semantoridae) היא משפחת טורפים ימיים קדומה שהתקיימה בעידן הקנוזואיקון בין סוף האוליגוקן לתחילת המיוקן לפני 24-7.25 מיליון שנה. לצד האנליארקטיים המשפחה נחשבת לראשונת הטורפים הימיים שממנה התפתחו אריות הים, כלבי הים והניבתן החיים כיום. קבוצה עתיקה זו ידועה ממספר מאובנים שהתגלו באזורים שונים כמו צרפת, קנדה וקזחסטן.
במראם הזכירו יצורים אלה את הלוטרות ובעבר גם נחשבו לשייכים למשפחת הסמוריים. מראם היה מוארך ודק עם צוואר וזנב ארוכים, ראש בעל לסתות קצרות עם ניבים גדולים והיו להם גפיים מותאמות לתנועה יבשתית וללא סנפירים. הם נעו במהירות בעזרת זנבם הארוך בדומה ללוטרות.
ממבנה גופם נראה שלא התאימו לחיים בימים והאוקיינוסים אלא רק במים מתוקים, שם דגו דגים ויצורי מים דומים. עם זאת מבנה גופם מראה על התאמה לחיים אמפיביים.
סוגים

Semantor
Necromites
פוטמותריום (Potamotherium)
פואיג'ילה (Puijila)
סמנטורול
לקריאה נוספת

Valeriu Râpeanu -, "Sămănătorul acum 100 de ani", in Magazin Istoric, December 2001
(ואלריו רפיאנו - "סמנטורול לפני מאה שנה" - ב"מגזין איסטוריק" דצמבר 2001) (ברומנית)
Ion C.Chițimia, Alexandru Dima Dicționar cronologic Literatura română, Editura Științifică și Enciclopedică, București, 1979, p. 226
סמהורודוק

| --- | --- |

בית הקהילה
 מדינה:  אוקראינה אוקראינה
 מחוז:  מחוז ויניצה ויניצה
 תאריך ייסוד:  1602 
 שטח:  1.25 קמ"ר
 גובה:  266 מטרים
 אוכלוסייה:  ‏
  ‑ בעיירה:  1,878 (2006)
 קואורדינטות:  49°31′N 28°50′E﻿ / ﻿49.517°N 28.833°E﻿ / 49.517; 28.833
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסמהורודוק(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםסמהורודוק(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיסמהורודוק(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיסמהורודוק  he tabBackground:;tabBorder:#aaa;defaultTab:0;
 
סמהורודוק (באוקראינית וברוסית: Самгородок, ברוסית נהגה: "סמגורודוק") היא עיירה במחוז ויניצה שבאוקראינה, שהייתה בעבר המרכז האזורי של מחוז סמהורודוצקבה. עד השואה הייתה בה קהילה יהודית גדולה.
תולדות היישוב

העיירה נזכרת לראשונה בתחילת המאה ה-17, וברשימות תשלומי המיסים של 1629, היו בה 682 בתים. הטטארים הובילו פשיטות על האזור, שכן הכפר ניצב בסמוך לדרך השחורה הטטארית(אנ'). לאחר הסכם זבורוב בשנת 1649 סבלה העיירה ממאבקי כוחות בין הפולנים והקוזקים, והפכה לגבול של אוקראינה הקוזקית. בסוף המאה ה-17 נכבשה העיירה בידי הטורקים.
בחלוקת פולין השנייה בשנת 1793 נכללה העיירה בתחום האימפריה הרוסית.
עקב חשיבותה של העיירה בעבר נבנתה בה טירה (שנהרסה ב-1653), וכן נבנו בה כנסיות של זרמים שונים בנצרות: כנסיית הקדושים וינסנט ופול, שנוסדה ב-1793, כיום כנסיית סנט אן של הכנסייה הרומית-קתולית; כנסיית יוחנן התאולוג נבנתה ב-1994 על ידי הכנסייה האורתודוקסית הרוסית; בית תפילה בפטיסטי, ובית תפילה של הכנסייה האדוונטיסטית של היום השביעי.
יהודי סמהורודוק

יהודים התגוררו בסמהורודוק מראשית ימיה. במהלך מרד חמלניצקי נמלטו היהודים מן העיירה (חלקם נשבו בידי טטרים ונלקחו לחצי האי קרים וחלקם נרצחו על ידי הקוזאקים). יהודים שבו לסמהורודוק באמצע מאה-18 - ברשומות של שנת 1764 ישנו אזכור של משפחה יהודית בת 5 נפשות שמתגוררת בסמהורודוק. בשנת 1779 רכש את כפרי האזור הרוזן הפולני אנטוני פוטוצקי והזמין סוחרים יהודים לבוא לאזור כדי לסייע בפיתוחו הכלכלי. נכון לשנת 1795 התגוררו בסמהורודוק כ 50 משפחות יהודיות.
לאחר חלוקת פולין עברה העיירה לשלטון רוסי, ונכללה בתחום המושב. לפי מרשם אוכלוסין משנת 1847 התגוררו בעיירה 224 יהודים (כ 10% מהאוכלוסייה). בשנת 1863 - התגוררו בה 261 יהודים (כ-15% מכלל אוכלוסייה). היו בעיירה שני בתי כנסת, יהודי העיר עסקו בייצור ומסחר בסוכר. לפי מרשם האוכלוסין המורחב שנערך באימפריה הרוסית בשנת 1897, התגוררו בסמהורודוק 1234 יהודים (34% מאוכלוסייה). היו בה ארבעה בתי כנסת וחמישה בתי ספר תלמוד תורה. כל בתי המסחר ומפעלי ייצור בעיירה הו בבעלות יהודית: חנויות לממכר מזון, מחסני עצים, מפעל לייצור משקאות קלים, מבשלת בירה, מאפיות וטחנת הקמח. גם המרפאה ובת מרקחת של העיירה נוהלו על ידי יהודים. לאחר המהפכה הבולשביקית ב-1917 הולאמו כל העסקים.
במהלך מלחמת האזרחים ברוסיה אירעו בעיירה כמה אירועי פרעות ביהודים: במרץ 1919 ערכו כנופיות של לאומנים אוקראינים פוגרום, במהלכו נרצחו כמה יהודים ורכוש יהודי נבזז. באוקטובר 1920 התפרעו בעיירה חיילי הצבא האדום מארמיית הפרשים הראשונה - כמה יהודים נרצחו וכ-50 נשים נאנסו. הפורעים נעצרו על ידי יחידות הצ'קה (המשטרה החשאית) ועל חלקם נגזר עונש מוות.
בשנת 1923 נפתח בעיירה בית ספר יהודי 7 שנתי, בו שפת הלימוד הייתה יידיש. במהלך שנות השלטון הסובייטי חלק מן היהודים עזבו את העיירה - עברו לעיר המחוז ויניצה או לערים גדולות אחרות בברית המועצות. ערב מלחמת העולם השנייה התגוררו בסמהורודוק כ-800 יהודים. במהלך הפלישה הנאצית לברית המועצות נכבשה העיירה ב-22 ביולי 1941. רק יהודים מעטים הספיקו להתפנות מזרחה. באוגוסט 1941 הוקם במרכז העיירה גטו יהודי, בו התגוררו (לפי מסמכים גרמניים) כ-700 יהודים. בגטו הוקם יודנראט, שבראשו עמד בערל ברנפוס. היהודים חויבו בביצוע עבודות כפייה ותשלום סכומי כופר גדולים. על הגטו שמרו שוטרים אוקראינים ממשטרת העזר. במהלך החורף 1941/1942 נפטרו ממחלות ותת תזונה כ-150 יהודים. ב-16 במאי 1942 קיבלו יהודי סמהורודוק הוראה להתפנות מרוב שטחי הגטו ולהתרכז במספר מבנים בסמוך לגדות הנהר דסנה. ב-1 ביוני הגיע לעיירה גדוד רגלים הונגרי. ב-4 ביוני 1942 החל מבצע לחיסול הגטו - הגטו הוקף בידי חיילים הונגרים, שוטרים גרמנים ושוטרים אוקראינים. השוטרים הגרמנים והאוקראינים ביצעו סלקציה ביהודי העיירה - בחרו כ-40 בעלי מלאכה, אותם העלו על משאיות והסיעו לעיר קוזיאטין. את שאר היהודים הובילו אל בורות הירי, אשר נחפרו מבעוד מועד מחוץ לעיירה. שם חיילים הונגרים ושוטרים גרמנים הוציאו להורג כ-500 יהודים. בחודשים הבאים נילה משטרת עז האוקראינית מצוד באזור אחרי היהודים, אשר הצליחו בדרך כלשהי להימלט מן הגטו ולהסתתר ביערות או בכפרי הסביבה. בכל זאת כ-20 יהודים הוסתרו על ידי תושבים מקומיים והצליחו לשרוד את תקופת הכיבוש הנאצי.
לאחר המלחמה שבו לעיירה 7 משפחות יהודיות. אך במהלך שנות ה-50 עזבו כולן, פרט למשפחת ברגר, אשר התגוררה בעיירה עד שנת 1985. מאז לא מתגוררים יהודים בסמהורודוק.
סטייסיאן צ'ין

| --- | --- |

 לידה:  25 בדצמבר 1972 (בת 51) ג'מייקה
 מדינה:  ארצות הברית 
 מקום מגורים:  ברוקלין, ניו יורק
 ידועה בשל:  סלאם פואטרי אקטיביזם פמיניסטי, קווירי, אנטי גזעני
 תקופת הפעילות:  מ-1998 
 מקצוע:  משוררת, אמנית במה, סופרת
 
סטייסיאן צ'ין (באנגלית: Staceyanne Chin, נולדה ב-25 בדצמבר 1972) היא משוררת ספוקן וורד, אמנית במה, פמיניסטית, ופעילה למען זכויות להט"ב. עבודתה פורסמה בניו יורק טיימס, בוושינגטון פוסט, ועיתונים אחרים, והופעותיה בטלוויזיה כוללים את 60 דקות ותוכניתה של אופרה וינפרי, בה שיתפה את האתגרים שניצבו בפניה כילדה ונערה לסבית בג'מייקה.
ביוגרפיה

צ'ין נולדה בג'מייקה, ממוצא אפרו-ג'מייקני וסינו-ג'מייקני. אמה נטשה אותה בגיל צעיר והיגרה לקנדה, ואביה לעולם לא הכיר בה, אז סבתה גידלה אותה עד גיל שש. לאחר מכן נשלחה לגור עם דוד ודודה באזור אמיד אך לאחר תקופה שלחו אותה לקרובת משפחה אחרת בשכונת עוני.
בזמן לימודיה באוניברסיטה היא הכירה במשיכתה לנשים, והחליטה להגר לארצות הברית במקום לחיות בג'מייקה באורח חיים סודי, מחשש לאלימות הרבה המופנית כלפי להט"בים. בגיל 25 עקרה לניו יורק, שם מצאה את הצלחתה כמשוררת ואמנית במה.
ב-2010 כתבה צ'ין בספר זיכרונות שהוציאה, שנידו אותה באוניברסיטה בקינגסטון אחרי שיצאה מהארון. היא גם חשפה שכמה סטודנטים הכניסו אותה יום אחד לתוך חדר השירותים ותקפו אותה מינית תוך כדי שהם אומרים לה שנשים נבראו כדי לענג גברים.
ב-2011 כתבה בלוג פופולרי בהפינגטון פוסט על היותה אישה לסבית יחידנית בהריון, ובאותה שנה נולדה בתה. היא גם התראיינה רבות על תהליך ההפריה החוץ-גופית.
קריירה

צ'ין התחילה לכתוב לספוקן וורד ב-1998, וכתבה יחד עם ראסל סימונס את "Def Poetry Jam" לברודוויי, אשר היה מועמד לפרס טוני. היא גם הופיעה במופע יחיד אוף ברודוויי, ומנהלת סדנאות שירה ברחבי עולם.
היא מארחת את תוכנית האינטרנט באפטר אלן, "She Said What?", וגם את התוכנית "My Two Cents".
שירתה גם הוקלטה באלבומי ספוקן וורד, והיא פרסמה את האוטוביוגרפיה שלה (The Other Side of Paradise: A Memoir בהוצאת סיימון ושוסטר) ב-2009.
צ'ין השתתפה בשלושה סרטים דוקומנטריים:
2008 - "Black./Womyn.:Conversations with Lesbians of African Descent", שהביא את סיפוריהן של לסביות שחורות מרקעים שונים.
2009 - "The People Speak", המבוסס על ספרו של הווארד זין, "היסטוריה עממית של ארצות הברית".
2012 - "Let Fury Have the Hour", שתיעד כיצד אקטביסטים צעירים משתמשים ביצירתיות שלהם בתגובה לפוליטיקה הריאקציונרית שהתחילה בשנות ה-80 והגדירה את דורם.
צ'ין עושה סיבובי הופעות ברחבי העולם, כולל בלונדון, קופנהגן, ערים שונות בגרמניה, דרום אפריקה, וכן בבמות מרכזיות בארצות הברית.
ביקורת

האמנות האקטיביסטית של צ'ין מעוררת ביקורות חיוביות. בניו יורק טיימס כתבו על מופע היחיד שלה, "Border/Clash", שהיא "מפולפלת, זועמת, ולעיתים רכה בביקורת העצמית שלה". ב-The Advocate כתבו, "בשירים שמשלבים שורות קורעות ("אהבתי איך שהיא גרמה לחזיית הפוש-אפ הוורודה להיראות אינטלקטואלית") עם סירוב להתאים לנורמה ("אני רוצה להיות הדייקית שאוהבת לזיין גברים"), צ'ין מאתגרת לא רק את העולם הסטרייטי". ובספר "Words in Your Face" שסיקר עשרים שנות פואטרי סלאם בניו יורק, המחברת קריסטין אוקיף אפטוויץ היללה את צ'ין כאחת משלושת המשוררים המובילים, והוסיפה:
”לצפות בצ'ין בהופעה זה לצפות במהות השירה: מופעיה הם לא-מושלמים, תנודתיים, ויפהפיים. שירתה של צ'ין היא מלאת תשוקה וכתובה היטב, בטח; אבל זו היכולת שלה לתקשר את התשוקה בהופעה שהיא ללא תחרות. היא השירה בהתגלמותה.”
פרסים והכרה

1998: זכתה ב-Lambda Poetry Slam וב-Slam This!
1999: זכתה ב-Chicago People of Color Slam, הגיעה למקום שני ב-Outright Poetry Slam, והגיעה לגמר ב-Nuyorican Grand Slam
2000: זכתה ב-Slam This! וב-WORD, שהיה הסלאם הראשון ששודר בטלוויזיה.
יצירות ופרסומים > ספרים

Chin, Staceyann (April 2009). The Other Side of Paradise - A Memoir. New York: Scriber. ISBN 0-7432-9290-1.
יצירות ופרסומים > אנתולוגיות

"Authenticity", in Black Cool: One Thousand Streams of Blackness. Edited by Rebecca Walker (Soft Skull Press, February 1, 2012)‎
יצירות ופרסומים > מופעים

Staceyann Chin: Performed Poems in Trikster - Nordic Queer Journal #3, 2009.
יצירות ופרסומים > סרטים

2008 - "Black./Womyn.:Conversations with Lesbians of African Descent"
2009 - "The People Speak"
2012 - "Let Fury Have the Hour"
הערות שוליים

↑  A Def Poetry Jam of Her Very Own‏Felicia R. Lee, ‏The New York Times, ‏July 17, 2005
↑  Boykin, Keith (3 באוקטובר 2006). "Staceyann Chin's Redemption Song". KeithBoykin.com. אורכב מ-המקור ב-2007-09-27. נבדק ב-2015-04-16. {{cite news}}:  (עזרה)
↑  דיוויד מקפאדן, מכת מדינה בג'מייקה: "אונס מתקן" ללסביות, באתר ynet, 29 באפריל 2015
↑  הבלוג של סטייסיאן צ'ין בהפינגטון פוסט
↑  Chin, Staceyann (2009). The Other Side of Paradise: A Memoir (1st ed.). New York: Scribner. ISBN 0-7432-9290-1.
↑  Glitz, Michael (29 באפריל 2003). "Getting Raves for Her Rants: Chinese-Jamaican Poet Staceyann Chin Brings Her Outraged Eloquence from Broadway to HBO's Def Poetry". The Advocate. {{cite news}}:  (עזרה)
↑  Aptowicz, Cristin O'Keefe. (2008). Words in Your Face: A Guided Tour Through Twenty Years of the New York City Poetry Slam. Soft Skull Press. Page 181. ISBN 1-933368-82-9.
| --- | --- |
בקרת זהויות :  GND: 1103464698  ISNI: 0000 0000 4046 0475  LCCN: n2008052404  NTA: 321352157  VIAF: 24074052   WorldCat (עם VIAF): 24074052
סנגל במשחקים הפאראלימפיים

סנגל השתתפה לראשונה במשחקים הפאראלימפיים באתונה (2004), כששלחה שני אתלטים (גבר ואישה) שהתחרו במקצועות האתלטיקה קלה. במשחקי החורף לא נטלה סנגל חלק מעולם.
כל המשלחות אותן שלחה סנגל למשחקים הפאראלימפים לאורך השנים היו תמיד משלחות קטנות. נציגי סנגל מעולם לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

סנגל במשחקים האולימפיים
סנגל במשחקים האולימפיים לנוער
הערות שוליים

↑  ספורטאי סנגל באתר הוועד הפאראלימפי הבינלאומי
ערך זה הוא קצרמרבנושא ספורט. אתם מוזמנים לתרום לוויקיפדיה ו.
סנגל במשחקים האולימפיים לנוער

| --- | --- |
סנגל
 
 הוועד האולימפי הלאומי
 קוד ייצוג:  SEN
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
סנגל משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער סנגלי לא זכה במדליה אולימפית לנוער. ההשתפות של ספורטאי הנוער הסנגלים היא בעיקר סמלית.